bg ru mk bg mk mk ru ru bg mk ru mk bg bg bg ru bg uk it bg ru uk ru ru bg bg bg bg bg bg bg bg bg ru ru ru ru ru bg ru bg ru ru bg ru ru bg bg bg bg bg bg bg ru bg bg vi ru mk bg hbs_cyr ru bg bg bg ru bg en ru uk bg en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg hbs_cyr bg bg hbs_cyr bg bg hbs_cyr bg bg hbs_cyr bg bg hbs_cyr bg bg hbs_cyr bg bg hbs_cyr bg bg hbs_cyr bg bg hbs_cyr bg bg uk bg bg bg bg bg bg bg bg mk bg bg bg bg bg bg bg bg bg en bg hbs_cyr en bg hbs_cyr en bg hbs_cyr en bg hbs_cyr en bg hbs_cyr bg bg oc bg en
Стефано Пиоли: Новият халф в Милан напомня за Кака – Тема Спорт
Треньорът на Милан Стефано Пиоли даде интервю пред „Гадзета дело спорт“, в което коментира предстоящия старт на сезона в Серия А. В първия кръг на 13 август росонерите започват защитата на титлата си с домакинство на Удинезе.
Г-н Пиоли, миналата година имахте мото: „Да спечелим повече точки от предния сезон“. Сега какво е?
– За да станеш шампион, имаш нужда от талант. За да повториш, вече ти трябва характер. Но да ви призная, че миналата година не мислехме само да подобрим класирането си. Ние още от първия ден смятахме, че можем да побеждаваме. Тази година ще бъде по-лесно да мотивирам отбора. Трябва да имаме страст, ентусиазъм и воля да се развиваме. Не само те като футболисти, но и аз като треньор. Ще се борим да защитим скудетото, а в Европа да се представим по-добре от миналата година. Саки е прав, че Шампионската лига е турнир, който касае 4-5 отбора. Ние не сме на тяхното ниво, имаме голям напредък спрямо предишното участие.
Конкуренцията в Италия се подсили. Това притеснява ли ви?
– Не, защото ние също сме по-силни от миналия сезон. Можеш да купиш най-скъпите играчи, но разликата се прави от организацията, желанието и духа. Преди година беше странно, че не ни слагаха в сметките, но ние използвахме това като наше предимство. Джон Елкан е казал, че вижда Интер по-напред?
но в момента прогнозите нямат голяма стойност. Ще бъде още един дълъг, но много по-балансиран сезон. Ще бъде трудно да се натрупа голям актив, защото всеки ще взима точки от всеки. Притеснен съм от Аталанта, защото заради липсата на евроучастие за първи път ще се концентрират изцяло на домашната сцена. Има много силни отбори, включително Фиорентина е добре трениран. Ще бъде по-сложно с играчите, които ще стигнат далеч на световното в Катар. С тях ще трябва да се подходи по-внимателно. Преди мондиала имаме 15 мача в Серия А, които няма да решат нищо, но ще дадат посока на първенството.
Вашият удар през лятото е привличането на Де Кетеларе. Какви са първите ви впечатления?
– Срещнахме се в Миланело в сряда сутринта. Показахме му видео с някои от нашите концепции за играта. Беше много внимателен. Веднага стана ясно, че е интелигентен и разбира от футбол. Освен това има голям талант, можете да го видите по начина, по който докосва топката. Шарл е елегантен, красив за гледане. Попитах Ориги, който го познава от националния отбор, и той каза: „Той е наполовина Хаверц и наполовина Кака”. Очакванията са големи, но ще му дадем нужното време. Казах му да не бърза.
Това е още един играч, който затвърждава философията на Милан да залага на младоци…
– Само в Италия броим 20-годишните за млади… Такива са до 17 или 18 години. Тонали е на 22, Леао 23, Тео Ернандес почти на 25. Те са създадени и завършени играчи, които обаче със сигурност не са достигнали пълния си потенциал. Освен това в групата имаме и ветерани като Менян, Кяер, Ибра, Жиру, Ориги, Калабрия, Месиас, Крунич, Ребич… Самият Тео е много зрял. В съблекалнята
но не знам дали го слушат (смее се).
Какъв принос може да има Ибрахимович?
– Той е шампион, който в края на миналия сезон направи луди жертви. Хората не знаят, но той можеше да тренира само четвърт час. От средата на август ще бъде в Миланело, за да продължи своя път.
Ще бъде ли Рафаел Леао винаги присъстващ фактор дори в разгара на преговорите за нов договор?
– Ако запази това ниво, да… В противен случай имаме Ребич. Изобщо не се притеснявам от въпроси за договора. Ясно е, че той е щастлив да бъде с нас. Той е потенциален шампион и има много голове в краката си, дори повече от миналата година (14). Освен това порасна много без топката, сега трябва да може да заема по-добра позиция в наказателното поле.
Какво очаквате още от пазара?
– На хартия ни липсват 2 попълнения: защитник и халф. Не искаме да сменяме напусналите с дубльори. Втори Кесие няма. Нужните характеристики са есплозивност и интелигентност.
Надявахте ли се на допълнителен подарък след скудетото, може би трансфер в стил Влахович за 80 милиона евро?
– Де Кетеларе е такъв. С перспектива до 2-3 години да стане топиграч. Всеки клуб си прави оценките. Ние с нашия проект показахме, че можем да печелим. Има праг, отвъд който Милан не иска и не може да стигне. Но със сигурност никога не съм се страхувал, че новото ръководство ще дойде и ще продаде най-важните играчи. Още в началото ни беше казано, че философията ще остане същата.
Страхувахте ли се, че може да загубите шефовете Малдини и Масара? Преговорите с тях бяха много дълги…
– Никога. Говорехме си всеки ден. Смяната на собствеността отне време, но никога не съм мислил, нещата могат да завършат различно.
Какво смятате за силата на отбора днес?
– Имаме много топиграчи. Всеки ден пристигам притеснен, в кавички, за духа, с който ще работят играчите, но когато ги видя на терена, всички съмнения веднага изчезват. Ако продължим по този начин, ще бъдем конкурентни. Това не означава, че ще спечелим отново скудетото, но ще имаме шансове да спечелим всеки мач. На последната тренировка дори се наложи да спирам играчите, защото бяха прекалено бързи. Докато виждам това отношение, ще съм спокоен, но ако се върнем дори сантиметър назад, отново ставаме нормален отбор.
Вече сте треньор от първа страница. Променихте ли нещо?
– Никога не съм се притеснявал от това, което се говори за мен. Опитът ме доведе до това ниво, а Милан ме накара да израсна. Мога да го правя още и се чувствам млад, с много желание да се тествам. С играчите използвам метод, който определям като споделяне: предоставям идеи и се опитвам да разбера с тях дали работят, или не. Така намерихме мотивация и баланс. Хареса ми да чета, когато във вестника пише, че играчите на Милан се забавляват. Така е наистина.
А какъв е Пиоли извън терена?
– Стоя в базата през целия ден. С жена ми ходя на вечеря. Ако нея я няма, не излизам изобщо. Иначе Милано ми харесва.
28 сеп. | 21:07
Бабакар Дион: Голът срещу Ботев Пд е най-специалният ми момент в България
28 сеп. | 20:53
Интер го закъса преди дербито с Рома
28 сеп. | 19:22
Капути ще стане първата жена съдия на мач от Серия А
28 сеп. | 19:20
Генчев: Дано играчите превъзмогнат липсата на публиката
28 сеп. | 17:15
Интер обяви огромни финансови загуби
28 сеп. | 15:54
Дибала се завръща в игра за Рома в дербито срещу Интер
28 сеп. | 13:38
Основен футболист се завръща в игра за Ювентус в дербито срещу Милан
27 сеп. | 16:41
Шеф на Милан: Реновирането на „Сан Сиро“ е невъзможно и опасно
27 сеп. | 13:38
Директор на Ботев: Главният ни проблем е психологията, паузата беше важна за нас
Какво очаквате от националния отбор при новия треньор Младен Кръстаич?
С тези футболисти всеки треньор е обречен
Пажин: Човек на Аркан ме прати в Левски, него го убиха!
Владимир Манчев: В съблекалнята на Хебър ще се говорят само 2 езика
Минал през ЦСКА нидерландец монтира слънчеви панели
Гордиев възел в ЦСКА
Третокласната Втора лига на България
Апелът ще помилва Левски
28 сеп. | 22:15
Григор: Винаги боли, когато загубиш, но тук е още по-горчиво
28 сеп. | 21:45
Гонзо: Нормално е да сме доволни от представянето на националния отбор
28 сеп. | 21:24
Бабакар Дион: Голът срещу Ботев Пд е най-специалният ми момент в България
28 сеп. | 21:07
Интер го закъса преди дербито с Рома
28 сеп. | 20:53
+359 896 705 191
© 2022 Тема Спорт. All Rights Reserved.